Sýningin 21.07 verður frumsýnd í Frystiklefanum Rifi fimmtudaginn 27. júní næstkomandi . Er þetta fjórða sumarið í röð sem starfrækt er leikhús í þessu 165 manna samfélagi á norðanverðu Snæfellsnesi en það er heimamaðurinn og leikarinn Kári Viðarsson sem er forsprakkinn í þessu spennandi verkefni . Nýjasta sýningin , og sú önnur sem unnin er í samstarfi við Víking Kristjánsson leikara , fjallar um lendingu geimvera á Snæfellsjökli þann 5. nóvember 1993 og er því að hluta sannsöguleg . Blaðamaður Skessuhorns leit við í Frystiklefanum í síðustu viku og ræddi við Kára og Víking um þetta forvitnilega leikrit . Viðtalið við leikarana Kára Viðarsson og Víking Kristjánsson má finna í Skessuhorni vikunnar .